32001R1792
L 243/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1792/2001 НА КОМИСИЯТА
от 12 септември 2001 година
за изменение на Регламент (ЕИО) № 2273/93 относно определяне на интервенционните центрове за зърнени култури
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Регламент (ЕИО) № 1666/2000 (2), и по-специално член 5 от него,
Като има предвид, че:
(1)
Интервенционните центрове са определени в приложението към Регламент (ЕИО) № 2273/93 на Комисията (3), последно изменен с Регламент (ЕО) № 1997/2000 (4). Някои държави-членки са поискали това приложение да се измени и техните искания трябва да се удовлетворят.
(2)
Мерките, предвидени в настоящия регламент са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 2273/93 се изменя, както следва:
1.
В раздела „Bundesrepublik Deutschland“ центърът „Niederpöllnitz“ се заменя с „Harth-Pöllnitz“.
2.
В раздела „Suomi/Finland“ центърът „Turenki“ се преименува на „Hämeenlinna-Turenki“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 септември 2001 година.